ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E

- privind constatarea tacitei relocaţiuni şi aprobarea prelungirii termenului în cazul contractului de închiriere nr. 15384/4.11.2015

Având în vedere:
- referatul de aprobare înregistrat sub nr. 32888/8.12.2021 prin care primarul oraşului Boldeşti-Scăeni propune constatarea tacitei relocaţiuni şi aprobarea prelungirii termenului în cazul contractului de închiriere nr. 15384/4.11.2015;
- raportul de specialitate întocmit de compartimentul de resort, înregistrat sub nr. 32919/8.12.2021;
- dispoziţiile art. 1810 - Codul civil;
- Contractul  de închiriere nr. 15384/4.11.2015;
- cererea înregistrată sub nr. 32735/7.12.2021 din partea locatarului prin care solicită prelungirea termenului contractului de închiriere; 
- avizul secretarului general, înregistrat sub nr.33446/15.12.2021
- avizul comisiei de specialitate nr. 2 – administrarea domeniului public şi privat, gestionarea serviciilor de interes local
În temeiul prevederilor art. 129 alin. (2), lit.”c” și alin. (6), lit. „b” , art.139 alin. (1) şi alin. (3) lit. “g” și ale art.196 alin (1) lit.”a” privind Codul administrativ;


	Consiliul Local al oraşului Boldeşti-Scăeni adoptă prezenta hotărâre:

Art.1. Se constată tacita relocaţiune în cazul contractului de închiriere nr. 15384/4.11.2015 pentru perioada 4.11.2021- 22.12.2021;
Art.2. Se aprobă prelungirea termenului contractului de închiriere nr. 15384/4.11.2015 pe o perioadă de  3 ani, respectiv până la data de  22.12.2024.
Art.3. Se împuterniceşte primarul oraşului să semneze actul adiţional la contractul de închiriere menţionat  la art. 1, în condiţiile prezentei hotărâri.
Art.4. Prezenta hotărâre va fi comunicată Serviciului buget, finanţe, contabilitate, impozite şi taxe, resurse umane şi salarizare şi  Serviciului patrimoniu local şi monitorizare servicii publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

           R O M A N I A
           JUDEŢUL  PRAHOVA
           ORAŞUL BOLDEŞTI - SCĂENI        
           CONSILIUL  LOCAL
           Nr.33446/15.12.2021                       


A  V  I  Z
===========
- asupra proiectului de hotărâre privind constatarea tacitei relocaţiuni şi aprobarea prelungirii termenului în cazul contractului de închiriere nr. 15384/4.11.2015


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind constatarea tacitei relocaţiuni şi aprobarea prelungirii termenului în cazul contractului de închiriere nr. 15384/4.11.2015, am constatat următoarele:
Ţinând cont că termenul contractului de închiriere nr. 15384/4.11.2015 a expirat fără o intervenţie asupra acestuia şi potrivit dispoziţiilor art.  1810 alin. 1 - Codul civil, dacă, după împlinirea termenului, locatarul continuă să deţină bunul şi să îşi îndeplinească obligaţiile fără vreo împotrivire din partea locatorului, se consideră încheiată o nouă locaţiune, în condiţiile celei vechi, inclusiv în privinţa garanţiilor.
De asemenea, potrivit art. 129 alin. (6), lit.”b”, din OUG nr. 57/2019 privind Codul administrativ,  consiliile locale hotărăsc asupra concesionării sau închirierii bunurilor proprietate privată a oraşului.
Pe cale de consecinţă apreciez că atât constatarea tacitei relocaţiuni cât şi prelungirea termenului de închiriere trebuie aprobate prin hotărârea consiliului local.
	Faţă de cele de mai sus şi în conformitate cu prevederile art. 243, alin. (1) lit.”a” din  OUG nr. 57/2019 privind Codul administrativ, avizez favorabil acest proiect de hotărâre.


SECRETAR GENERAL,
TUDOR FLORINA NELI





	

